04007591810990008 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 759 


18 Οκτωβρίου 1999 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση πολεοδομικής μελέτης της πολεοδομικής 
ενότητας «Παληάμπελα» του Δήμου Σαλαμίνας (Ν. 
Αττικής). 1 

ΑΝΑΚΟΙΝΩΣΕΙΣ 

Ειδοποίηση για παρακατάθεση αποζημίωσης για την 
προσκύρωση οικοπεδικής εκτάσεως 0,30 τ.μ. στην 


οδό Παμφίλου 6 (Ο.Τ. 77) του Δήμου Αθηναίων. 2 

Ειδοποίηση για παρακατάθεση αποζημίωσης για την 
προσκύρωση οικοπεδικής εκτάσεως 27,95 τ.μ. 
στην οδό Παμφίλου 4 (Ο.Τ. 77) του Δήμου Αθη¬ 
ναίων. 3 


Ειδοποίηση παρακατάθεσης αποζημίωσης ακινήτου 
που έχει ρυμοτομηθεί με το εγκεκριμένο ρυμοτομι¬ 
κό σχέδιο του Δήμου Αθηναίων, σύμφωνα με τις 
ενδείξεις της υπ’ αριθ. 5/1998 πράξης προσκύρω¬ 
σης ιδιοκτησίας κειμένης στο Δήμο Αθηναίων και 
παρά την οδό Τεώ, Ο.Τ. 159/94, της Διεύθυνσης 


Πολεοδομίας του Δήμου Αθηναίων. 4 

Γνωστοποίηση γενομένης παρακαταθέσεως αποζη- 
μιώσεως αναγκαστικώς προσκυρωθέντος οικοπε- 
δικού τμήματος, κειμένου επί της οδού Υψηλάντου 
της περιοχής του Δήμου Θεσσαλονίκης. 5 


ΔΙΑΤΑΓΜΑΤΑ 


(ΐ) 

Έγκριση πολεοδομικής μελέτης της πολεοδομικής ενό¬ 
τητας «Παληάμπελα» του Δήμου Σαλαμίνας (Ν. Αττι- 
κής). 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειςτου άρθρου 7 (παρ. 1)τουΝ. 1337/1983 
«επέκταση των πολεοδομικών σχεδίων, οικιστική ανάπτυ¬ 
ξη και σχετικές ρυθμίσεις» (ΦΕΚ 33/Α'). 

2. Τις διατάξεις των άρθρων 1 (παρ. 1, 2, 3 και 7) και 2 
(παρ. 1) του Ν. 2242/1994 «πολεοδόμηση περιοχών δεύ¬ 


τερης κατοικίας σε Ζώνες Οικιστικού Ελέγχου, προστα¬ 
σία φυσικού και δομημένου περιβάλλοντος και άλλες δια¬ 
τάξεις» (ΦΕΚ 162/Α). 

3. Τις διατάξεις του άρθρου 15 (παρ. 2.1 και 2.1.1) του 
Ν. 1515/1985 «ρυθμιστικό σχέδιο και πρόγραμμα προ¬ 
στασίας περιβάλλοντος και ευρύτερης περιοχής της 
Αθήνας» (ΦΕΚ 18/Α'). 

4. Τις διατάξειςτου από 16.8.1985 Π. Δ/τος «πολεοδό¬ 
μηση περιοχών δεύτερης κατοικίας μέσα στις Ζώνες Οικι¬ 
στικού Ελέγχου (Ζ.Ο.Ε.) και σχετικές ρυθμίσεις» (ΦΕΚ 
416/Δ'), όπως ισχύει. 

5. Τις διατάξεις του από 20.8.1985 Π. Δ/τος «καθορι¬ 
σμός εντός της Ζ.Ο.Ε. Αττικής περιοχών για δεύτερη κα¬ 
τοικία» (ΦΕΚ 456/Δ"), όπως τροποποιήθηκε με το από 
27.6.1988 Π. Δ/γμα «τροποποίηση ορίων περιοχών για 
δεύτερη κατοικία εντός της Ζώνης Οικιστικού Ελέγχου 
(Ζ.Ο.Ε.) και σχετικές ρυθμίσεις» (ΦΕΚ 556/Δ ). 

6. Τις διατάξεις του άρθρου 3 του Ν. Δ/τος της 17.7.1923 
«περί σχεδίων πόλεων κ.λπ.» (ΦΕΚ 228/Α'), όπως μεταγε¬ 
νέστερα τροποποιήθηκαν και συμπληρώθηκαν. 

7. Τις διατάξεις των άρθρων 6 (παρ. 1), 7,8,9 και 16 του 
Ν. 1577/1985 «Γενικός Οικοδομικός Κανονισμός» (ΦΕΚ 
210/Α), όπως τροποποιήθηκαν με το άρθρο 13 (παρ. 1,2, 
3) του Ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (Ο.Κ.Χ.Ε.) και άλλες σχετικές 
διατάξεις» (ΦΕΚ 141/Α ) και το άρθρο 1 (παρ. 3, 4) του Ν. 
1772/1988 «τροποποίηση διατάξεων του Ν. 1577/1985 
“ΓΟΚ” και άλλες σχετικές διατάξεις» (ΦΕΚ 91/Α ). 

8. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α'), που 
προστέθηκε με το άρθρο 27 του Ν. 2081/1992 (ΦΕΚ 
154/Α') καιαντικαταστάθηκεμετηνπαρ. 2α του άρθρου 1 
του Ν. 2469/1997 (ΦΕΚ 38/Α). 

9. Τις 183/1997 και 230/1997 γνωμοδοτήσεις του Δημο¬ 
τικού Συμβουλίου Σαλαμίνας. 

10. Την 147/1998 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

11. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

12. Τις 64/1999 και 275/1999 γνωμοδοτήσεις του Συμ¬ 
βουλίου της Επικράτειας με πρόταση του Υπουργού Πε¬ 
ριβάλλοντος, Χωροταξίας και Δημοσίων Έργων αποφα¬ 
σίζουμε: 

Άρθρο 1 

Εγκρίνεται το πολεοδομικό σχέδιο της περιοχής «Πα- 
ληάμπελα» του Δήμου Σαλαμίνας (Ν. Αττικής), την οποίας 
η χρήση για δεύτερη κατοικία έχει προσδιοριστεί με το 
από 20.8.1985 Π. Δ/γμα (ΦΕΚ 456/Δ') με τον προσδιορι¬ 
σμό οικοδομήσιμων χώρων, οδών, πεζοδρόμων, χώρων 
κοινοχρήστου πρασίνου, κοινοχρήστων χώρων, χώρων 
παιδικής χαράς, στάθμευσης αυτοκινήτων, χώρων αθλη¬ 
τισμού, εκκλησίας, πλατείας, κοινωνικής πρόνοιας, πολι¬ 
τιστικών εγκαταστάσεων, θερινού κινηματογράφου, υπη¬ 
ρεσιών κοινωφελών, όπως οι ρυθμίσεις αυτές φαίνονται 
στο σχετικό χρωματισμένο πρωτότυπο διάγραμμα σε κλί¬ 
μακα 1:1.000, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 20551/ 
1999 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα, ο 
πολεοδομικός κανονισμός της περιοχής, της οποίας το 
πολεοδομικό σχέδιο εγκρίνεται με το άρθρο 1 του παρό¬ 
ντος. 

Άρθρο 3 

Στους οικοδομήσιμους χώρους της παραπάνω περιο¬ 
χής καθορίζονται κατά τομείς Α και Κ όπως φαίνονται στο 
διάγραμμα του άρθρου 1 οι εξής χρήσεις: 

Α. Τομέας Α. 

Στους οικοδομήσιμους χώρους που εμπίπτουν στον το¬ 
μέα Α, επιτρέπεται η χρήση αμιγούς κατοικίας, όπως 
προσδιορίζεται από το άρθρο 2 του από 23.2.1987 Π. 
Δ/τος (ΦΕΚ 166/Δ'). 

Β. Τομέας Κ. 

Στους οικοδομήσιμους χώρους που εμπίπτουν στον το¬ 
μέα Κ, επιτρέπεται η χρήση πολεοδομικού κέντρου, όπως 
προσδιορίζεται από το άρθρο 4 του παραπάνω Π. Δ/τος. 

Άρθρο 4 

Στο πρόσωπο των οικοπέδων οικοδομημένων ή μη που 
βρίσκονται στην περιοχή της οποίας εγκρίνεται το σχέδιο 
επιβάλλεται προκήπιο πλάτους τριών (3) καιτεσσάρων (4) 
μέτρων, όπως φαίνεται στο διάγραμμα του άρθρου 1. 

Άρθρο 5 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων, κα¬ 
θορίζονται κατά τομείς I και II ως εξής: 

Α. Τομέας I. 

1. Ελάχιστο πρόσωπο: δώδεκα (12,00) μέτρα. 

Ελάχιστο εμβαδόν: διακόσια (200) τ. μέτρα. 

2. Απαγορεύεται η κατάτμηση οικοπέδων, με εμβαδόν 
μικρότερο των τετρακοσίων (400) τ. μέτρων. 

Β. Τομέας II. 

Ελάχιστο πρόσωπο: δεκαπέντε (15,00) μέτρα. 

Ελάχιστο εμβαδόν: τετρακόσια (400) τ. μέτρα. 

Γ. Επιπλέον των ανωτέρω και για τους δύο τομείς ισχύ¬ 
ουν τα ακόλουθα: 

1. Πέραν των προϋποθέσεων που τάσσονται από τις 
προηγούμενες παραγράφους Α και Β απαιτείται όπως: 

α) Στο οικοδομήσιμο τμήμα του οικοπέδου εγγράφεται 
κάτοψη κτιρίου με ελάχιστη επιφάνεια πενήντα (50) τ. μέ¬ 
τρα και ελάχιστη πλευρά πέντε (5) μέτρα, και 
β) Τα οικόπεδα να μην δημιουργήθηκαν από κατάτμηση 
που έγινε κατά παράβαση των διατάξεων του από 
22.6.1983 Π. Δ/τος (ΦΕΚ284/Δ'). 


2. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

3. Συντελεστής δόμησης: τέσσερα δέκατα (0,4). 

4. Μέγιστο επιτρεπόμενο ύψος των ανεγερθησομένων 
κτιρίων: επτά και μισό (7,50) μέτρα. 

Σε περίπτωση κατασκευής κεραμοσκεπούς στέγης το 
μέγιστο επιτρεπόμενο ύψος των κτιρίων προσαυξάνεται 
κατά δύο (2,00) μέτρα. 

5. Απαγορεύεται η κατασκευή κτιρίων επί υποστηλωμά- 
των (ΡΠ.ΟΤΙ3). 

Δ. Οι όροι και περιορισμοί δόμησης των χώρων ειδικών 
χρήσεων που καθορίζονται με το άρθρο 1 του παρόντος, 
ορίζονται ως εξής: 

1. Στο χώρο αθλητικών εγκαταστάσεων επιτρέπονται οι 
κατασκευές: κερκίδων (στεγασμένων ή μη), αποδυτη¬ 
ρίων, ΝΛ/.Ο., φυλάκιου, κυλικείου, αποθηκών οργάνων γυ¬ 
μναστικής με μέγιστο ποσοστό κάλυψης 15% της επιφά¬ 
νειας του χώρου και μέγιστο ύψος κτιριακών εγκαταστά¬ 
σεων: οκτώ (8) μέτρα. 

2. Στο χώρο εκκλησίας επιτρέπονται Ιερός Ναός και 
βοηθητικές εγκαταστάσεις, με μέγιστο ποσοστό κάλυ¬ 
ψης 30% της επιφάνειας του χώρου, μέγιστο ύψος 15 μέ¬ 
τρα και συντελεστή δόμησης 0,3. 

3. Στο χώρο πολιτιστικών εγκαταστάσεων επιτρέπο¬ 
νται: κτίριο με αίθουσα πολλαπλών χρήσεων, γραφεία, 
βοηθητικοί χώροι και υπόγιο ΡβΓΚΐπ9 με μέγιστο ποσοστό 
κάλυψης σαράντα τοις εκατό (40%) της επιφάνειας του, 
συντελεστή δόμησης τέσσερα δέκατα (0,4) και μέγιστο 
επιτρεπόμενο ύψος δώδεκα (12) μέτρα, στο οποίο περι¬ 
λαμβάνεται και η κατασκευή κεραμοσκεπούς στέγης. 

4. Στο χώρο θερινού κινηματογράφου επιτρέπονται οι α- 
παιτούμενες κατασκευές: κτίριο με αίθουσα μηχανών προ¬ 
βολής, εκδοτήρια εισιτηρίων, \Λ/.0., κυλικείο, οθόνη κ.λπ. 

5. Στους χώρους κοινωφελών χρήσεων, επιβάλλεται η 
εξασφάλιση των απαραίτητων χώρων στάθμευσης. 

6. Τα ανεγερθησόμενα κτίρια των κοινωφελών χώρων 
πρέπει να απέχουν από τα όρια του χώρου τέσσερα (4,00) 
μέτρα τουλάχιστον. 

7. Επιβάλλεται ο έλεγχος εκσκαφών θεμελίων σε όλα τα 
κτίρια (οικοδομές και κοινωφελή κτίρια) από την αρμόδια 
Αρχαιολογική Υπηρεσία. 

8. Επιβάλλεται ο έλεγχος των μελετών των δημοσίων 
κτιρίων και κτιρίων κοινής ωφέλειας, πριν από την έκδοση 
οικοδομικής άδειας, από την αρμόδια Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ). 

9. Στην περιοχή που φαίνεται περικλειομένη στο διά¬ 
γραμμα του άρθρου 1 με το ειδικό περίγραμμα (Βαεΐθή 
επιβάλλεται κατά την έκδοση των οικοδομικών αδειών 
των κτιρίων, προσκόμιση και μελέτης ειδικής θεμελίωσης 
των οικοδομών, όπου απαιτείται ενίσχυση του εδάφους 
της θεμελίωσης δια τεχνικών μέσων και κατασκευή δι¬ 
κτύου αποχέτευσης των όμβριων. 

Άρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 23 Σεπτεμβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 





ΚΛΙΣΗ ΣΤΕΓΗΣ <35% 

ΑΝ ΑΚΟΙΝΩΣ ΕΙΣ (2) 

Ειδοποίηση για παρακατάθεση αποζημίωσης για την προ¬ 
σκύρωση οικοπεδικής εκτάσεως 0,30 τ.μ. στην οδό 
Παμφίλου 6 (Ο.Τ. 77) του Δήμου Αθηναίων. 

Η Ειρήνη Καρύδη του Θεοδώρου, συζ. Αγαθάγγελου 
Χονδρογιάννη. και η Κωνσταντίνα Καρύδη του Θεοδώ- 
ρου, χήρα Αθανασίου Καραχάλιου. ειδοποιούν ότι κατέ¬ 
θεσαν στο Ταμείο Παρακαταθηκών και Δανείων Αθηνών, 
σαν υπόχρεοι αποζημιώσεως, 

α) την προσωρινή αποζημίωση, που καθορίσθηκε με 
την αριθμό 947/1999 απόφαση του Μονομελούς Πρωτο¬ 
δικείου Αθηνών (τμήμα απαλλοτριώσεων) και ανέρχεται 
στο ποσό των είκοσι οκτώ χιλιάδων πεντακοσίων (28.500) 
δραχμών και εκδόθηκε το με αριθμό 4873/10.9.1999 
γραμμάτιο συστάσεως παρακαταθήκης, για την προσκύ¬ 
ρωση της με στοιχεία (1-2-5-1) οικοπεδικής εκτάσεως, εμ- 
βαδού 0,30 τ.μ., που βρίσκεται στην οδό Παμφίλου 6 (Ο.Τ. 
77) του Δήμου Αθηναίων και προσκυρώθηκε στο γειτονι¬ 
κό ακίνητό μας με την αριθμό 12/1996 πράξη προσκυρώ- 
σεως λόγω ρυμοτομίας του Τμήματος Απαλλοτριώσεων 
της Υπηρεσίας Πολεοδομίας του Δήμου Αθηναίων, που 
κυρώθηκε με την αριθμό 2388/162/80/97 της 13.6.1997 α¬ 
πόφαση τσυ Νομάρχη Αθηνών και 

β) την αναλογούσα σ’ εμάς δικαστική δαπάνη, που επι¬ 
δικάσθηκε στους δικαιούχους της αποζημιώσεως με την 
πιο πάνω με αριθμό 947/1999 απόφαση του Μονομελούς 
Πρωτοδικείου Αθηνών, και ανέρχεται συνολικά στο ποσό 
των εξήντα χιλιάδων (60.000) δραχμών και εκδόθηκε το 
με αριθμό 4880/15.9.1999 γραμμάτιο συστάσεως παρα¬ 
καταθήκης. 

Τα πρωτότυπα των πιο πάνω γραμματίων συστάσεως 
παρακαταθήκης βρίσκονται στο Ταμείο Παρακαταθηκών 
και Δανείων Αθηνών, όπου κατατέθηκαν με αριθμό πρωτ 
122949/28.9.1999. 

Τα παραπάνω ποσά που παρακαταθέσαμε θα αποδο¬ 
θούν στους δικαιούχους της αποζημιώσεως που θα ανα- 
γνωρισθούν με δικαστική απόφαση. 

(Αριθμ. Διπλ. 7050114/8.10.1999 ΔΟΥΙΆΘηνών). 

Αθήνα, 8 Οκτωβρίου 1999 
Οι ειδοποιούσες 

ΕΙΡ. Θ. ΚΑΡΥΔΗ - ΧΟΝΔΡΟΓΙΑΝΝΗ, 
ΚΩΝΣΤΑΝΤΙΝΑ©. ΚΑΡΥΔΗ - ΚΑΡΑΧΑΛΙΟΥ 
-♦- 

(3) 

Ειδοποίηση για παρακατάθεση αποζημίωσης για την προ¬ 
σκύρωση οικοπεδικής εκτάσεως 27,95 τ.μ. στην οδό 
Παμφίλου 4 (Ο.Τ. 77) του Δήμου Αθηναίων. 

Ο Θεόδωρος Καρύδης του Ιωάννου και η Παναγιώτα 
Καρύδη του Ιωάννου συζ. Ιωάννου Γαρεφαλάκη, ειδοποι¬ 
ούν ότι κατέθεσαν στο Ταμείο Παρακαταθηκών και Δανεί¬ 
ων Αθηνών, σαν υπόχρεοι αποζημιώσεως, 

α) Την προσωρινή αποζημίωση, που καθορίσθηκε με 
την αριθμό 947/1999 απόφαση του Μονομελούς Πρωτο¬ 
δικείου Αθηνών (τμήμα απαλλοτριώσεων) και ανέρχεται 
στο ποσό των δύο εκατομμυρίων εξακοσίων πενήντα πέ¬ 
ντε χιλιάδων διακοσίων πενήντα ( 2.655.250) δραχμών 
και εκδόθηκε το με αριθμό 4872/10.9.1999 γραμμάτιο συ¬ 


στάσεως παρακαταθήκης, για την προσκύρωση της με 
στοιχει (1-2-3-4-1) οικοπεδικής εκτάσεως, εμβαδού 27,95 
τ.μ. που βρίσκεται στην οδό Παμφίλου 4 (Ο.Τ. 77) του 
Δήμου Αθηναίων και προσκυρώθηκε στο γειτονικό ακίνη¬ 
τό μας. με την αριθμό 12/1996 πράξη προσκυρώσεως λό¬ 
γω ρυμοτομίας του Τμήματος Απαλλοτριώσεων της Υπη¬ 
ρεσίας Πολεοδομίας του Δήμου Αθηναίων, που κυρώ¬ 
θηκε με την αριθμό 2388/162/80/97/13.6.1997 απόφαση 
του Νομάρχη Αθηνών, και 

β) Την αναλογούσα σ’ εμάς δικαστική δαπάνη, που επι¬ 
δικάσθηκε στους δικαιούχους της αποζημιώσεως με την 
πιο πάνω με αριθμό 947/1999 απόφαση του Μονομελούς 
Πρωτοδικείου Αθηνών, και ανέρχεται συνολικά στο ποσό 
των εξήντα χιλιάδων (60.000) δραχμών και εκδόθηκε το 
με αριθμό 4880/15.9.1999 γραμμάτιο συστάσεως παρα¬ 
καταθήκης. 

Τα πρωτότυπα των πιο πάνω γραμμματίων συστάσεως 
παρακαταθήκης βρίσκονται στο Ταμείο Παρακαταθηκών 
και Δανείων Αθηνών, όπου κατατέθηκαν με αριθμό πρωτ 
122949/28.9.1999. 

Τα παραπάνω ποσά που παρακαταθέσαμε θα αποδο¬ 
θούν στους δικαιούχους της αποζημιώσεως που θα ανα- 
γνωρισθούν με δικαστική απόφαση. 

(Αριθμ. Διπλ. 7050113/8.10.1999 ΔΟΥ Ι' Αθηνών). 

Αθήνα, 8 Οκτωβρίου 1999 
Οι ειδοποιούντες 

ΘΕΟΔ. I., ΚΑΡΥΔΗΣ, ΠΑΝΑΓ. I. ΚΑΡΥΔΗ-ΓΑΡΕΦΑΛΑΚΗ 
-♦- 

(4) 

Ειδοποίηση παρακατάθεσης αποζημίωσης ακινήτου που 
έχει ρυμοτομηθεί με το εγκεκριμένο ρυμοτομικό σχέ¬ 
διο του Δήμου Αθηναίων, σύμφωνα με τις ενδείξεις 
της υπ’ αριθ. 5/1998 πράξης προσκύρωσης ιδιοκτη¬ 
σίας κειμένης στο Δήμο Αθηναίων και παρά την οδό 
Τεώ, Ο.Τ. 159/94, της Διεύθυνσης Πολεοδομίας του 
Δήμου Αθηναίων. 

Με την 5/1998 πράξη προσκύρωσης ιδιοκτησίας επιφά¬ 
νειας 30,02 τ.μ., κείμενης στο Δήμο Αθηναίων και παρά 
την οδό Τεώ, Ο.Τ. 159/94, της Διεύθυνσης Πολεοδομίας 
του Δήμου Αθηναίων, η οποία κυρώθηκε με την 11085/ 
623/328/98 απόφαση του Νομάρχη Αθηνών, την 16517/ 
971/26.10.98 βεβαίωση διοικητικής τελεσιδικίας πράξε- 
ως, την 981/1999 απόφαση του Μονομελούς Πρωτοδικεί¬ 
ου Αθηνών, ειδοποιούνται: 

Τα πρόσωπα που έχουν ή αξιώνουν εμπράγματα δικαι¬ 
ώματα στο παραπάνω ακίνητο που έχει ρυμοτομηθεί, ότι 
η αποζημίωση για το ακίνητο αυτό έχει κατατεθεί στο Τα¬ 
μείο Παρακαταθηκών και Δανείων Αθηνών, με την έκδοση 
του γραμματίου παρακαταθήκης Νο 4904/29.9.1999, για 
συνολικό ποσό 3.002.000 δρχ. 

Η παρακατάθεση της αποζημίωσης έγινε υπέρ των 
εικαζομένων ιδιοκτητών της προσκυρωτέας έκτασης και 
θα καταβληθεί στα πρόσωπα που θα αναγνωρισθούν δι¬ 
καιούχοι με δικαστική απόφαση. 

(Αριθμ. Διπλ. ΤΕΔΕΑ 9729662/99). 

Αθήνα, 5 Οκτωβρίου 1999 

Ο καταθέτης 
Γ. ΜΠΙΤΟΥΝΗΣ 

(5) 

Γνωστοποίηση γενομένης παρακαταθέσεως αποζημιώ- 
σεως αναγκαστικούς προσκυρωθέντος οικοπεδικού 
τμήματος, κειμένου επί της οδού Υψηλάντου της πε¬ 
ριοχής του Δήμου Θεσσαλονίκης. 

Ο Ανδρέας Οικονόμου του Γεωργίου, κάτοικος Θεσσα¬ 
λονίκης οδός Υψηλάντου 75), κατέθεσεν εις το Υποκατά¬ 
στημα Θεσσαλονίκης του Ταμείου Παρακαταθηκών υπέρ 
των δικαιούχων οι οποίοι θα αναγνωριστούν με δικαστική 
απόφαση, το ποσό των τριών εκατομμυρίων επτακοσίων 
εβδομήντα χιλιάδων (3.770.000) δραχμών ως αποζημίω¬ 
ση οικοπεδικού τμήματος υπό στοιχεία 15-14-13-15, εμ- 
βαδού 29 τ.μ., προσκυρωθέντος αναγκαστικούς δυνάμει 
της υπ’ αριθμ. 641/1935 πράξεως τακτοποιήσεως και 
αναλογισμού αποζημιώσεως οικοπέδων του Γ ραφείου 


Σχεδίου Θεσσαλονίκης, κειμένου εντός της περιοχής του 
Δήμου Θεσσαλονίκης, και επί της οδού Υψηλάντου. Η 
προσωρινή τιμή μονάδος αποζημιώσεως του ανωτέρω 
οικοπεδικού τμήματος καθωρίσθηκε με την υπ’ αριθμ. 
11.159/1998 απόφαση του Μονομελούς Πρωτοδικείου 
Θεσσαλονίκης. Σχετικώς εξεδόθη το αριθ. 760/29.9.1999 
γραμμάτιο συστάσεως παρακαταθήκης το οποίον κατε- 
τέθη εις τον Συμβολαιογράφο Θεσσαλονίκης Βασίλειο 
Νέτσκο και εξεδόθη η υπ’ αριθμ. 9508/1999 συμβολαιο¬ 
γραφική πράξη καταθέσεως γραμματίου συστάσεως 
παρακαταθήκης. (Αριθ. διπλ. 9619265/99 Δ.Ο.Υ. Γ.Ε.Θ). 

Θεσσαλονίκη, 29 Σεπτεμβρίου 1999 

Η Πληρεξούσια Δικηγόρος 
ΑΙΚΑΤΕΡΙΝΗ ΒΙΚΕΛΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



